คุงโภชนา สาขานี้ ตั้งอยู่หน้าปากซอยคู้บอน 38 มีที่จอดรถ ร้านเป็นตึกแถวหลังคาสูง 2 คูหา ร้านโล่ง โปร่งดีค่ะ การบริการรวดเร็ว

อาหารมีหลายอย่าง ไม่ว่าจะเป็น ข้าวมันไก่ตอน-ทอด ก๋วยเตี๋ยวลูกชิ้นปลา ก๋วยเตี๋ยวปลาสด และตือฮวนเกียมฉ่าย และจุกบี้ ราคาอาหารเริ่มต้นที่จานละ 50 บ.

ลอง

■ ตือฮวนรวม (60 บ.)

สารพัดเครื่องในหมูใส่มาในชาม พร้อมด้วยเกี่ยมฉ่ายเปรี้ยวๆ เค็มๆ ชิ้นหนาอีกเพียบ น้ำซุปหอมพริกไทยมากๆ อร่อยดีค่ะ

เครื่องในเค้าทำได้ดีค่ะ ไม่มีกลิ่นเหม็น เครื่องในนุ่มๆ หนุบหนับ ไม่แข็ง ไม่เละ อร่อยมากๆ


■ น้ำกระเจี๊ยบ (15 บ.)

เปรี้ยว-หวาน กำลังดี อร่อยเช่นกัน


โดยรวม ชอบค่ะ คงได้เป็นร้านประจำอีกหนึ่งร้าน